Зразумела і іншае — гэтаму папярэднічалі 200 год расейскай акупацыі, і сёння застаецца актуальным лозунг “что не сделает русский штык, сделает русское слово”. Я лічу, што трэба адключыць усе гэтыя расейскія прапагандысцкія каналы, каб людзі жылі ў сваім беларускім асяроддзі. Не важна, на якой мове размаўляеш, тут ніхто цябе прымушаць не будзе, але дзяржаўная мова павінна быць адна — беларуская. Гэта пытанне захавання культуры і нацыі.